

VLADA REPUBLIKE HRVATSKE

Zagreb, 7. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:**  | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na dopunsko zastupničko pitanje Ivana Vilibora Sinčića, u vezi s porijeklom imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PRIJEDLOG

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Dopunsko zastupničko pitanje Ivana Vilibora Sinčića, u vezi s porijeklom imovine **-** odgovor Vlade

 Zastupnik u Hrvatskome saboru, Ivan Vilibor Sinčić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), dopunsko zastupničko pitanje u vezi s porijeklom imovine.

 Na navedeno zastupničko pitanje Vlada Republike Hrvatske daje sljedeći odgovor:

 Porezna uprava je u 2016. godini pokrenula 104 postupka utvrđivanja nesrazmjera između iskazanih primitaka i imovine, a u 2017. godini 73 postupka.

 Povećanje poreza na dohodak od 50 % utvrđeno je u 28 postupaka. Napominjemo da se povećanje stope od 50 % primjenjuje za dohodak utvrđen u 2017. godini. Za 2016. godinu i ranije godine primjenjivali su se propisi koji su tada bili na snazi, a koji nisu uključivali odredbe o povećanju poreza na dohodak.

 Porezna uprava je ukupno u 2016. i 2017. godini provela 177 postupaka temeljem kojih je utvrđen nesrazmjer između iskazanih primitaka i imovine u vrijednosti od 158.898.277,44 kuna, što predstavlja osnovicu za utvrđivanje poreznih obveza prema odgovarajućim zakonskim propisima.

 Eventualno potrebna dodatna obrazloženja u vezi s pitanjem zastupnika, dat će dr. sc. Zdravko Marić, ministar financija.

 PREDSJEDNIK

 mr. sc. Andrej Plenković